**184/2017.(VI.15.) Kgy. sz. határozat**

1. Szombathely Megyei Jogú Város Közgyűlése egyetért azzal, hogy költségvetési többlettámogatás biztosítása nélkül a Donászy Magda Óvodában engedélyezett 0,5 fős határozott idejű létszámbővítés 2018. június 30. napjáig meghosszabbításra kerüljön. A Közgyűlés az intézmény létszám-előirányzatát 2018. június 30. napjáig 23,5, kerekítve 24 főben határozza meg, ezen belül az intézmény szakmai létszáma 22,5, kerekítve 23 fő, az intézményüzemeltetési létszám 1 fő.
2. A Közgyűlés kéri az óvoda vezetőjét, hogy a szükséges munkáltatói intézkedéseket tegye meg.
3. A Közgyűlés felkéri a Polgármestert és a Jegyzőt, hogy az Önkormányzat 2017. évi költségvetési rendeletének módosításakor a szükséges előirányzat módosításokról intézkedjenek.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Balassáné Nagy Andrea, a Szombathelyi Donászy Magda Óvoda vezetője/

**Határidő:** azonnal /az 1. pont vonatkozásában/

2017. június 15. /a 2. pont vonatkozásában/

az Önkormányzat 2017. évi Költségvetési rendeletének módosítása /a 3. pont vonatkozásában/